આ દરબાર ગઢના ચોકમાં જાહેર કાર્યક્રમો પૈકી હોળી રાજ તરફથી યોજાતી અને આ ચોકમાંથી શરાફ બજારમાં જવા માટે જે નાકુ છે તે હોળી ચકલાનું નાકું કહેવાતું. મહારાઓની હાજરીમાં દિવાળી, હોળી, ધુળેટી જેવા તહેવારો ઉજવાતા. આ કિલ્લાની દિવાલ પર હાથી જેવા ચિહ્નો રાજાની જાહોજલાલી દર્શાવે છે . દક્ષિણથી હાથી લાવીને અહી દરબાર ગઢમાં રાખવામાં આવતા. આ કિલ્લાના એક છેડે એક નાકુ રાખવામાં આવ્યું હતું જ્યાંથી મહેલમાં કોઇનુ અવસાન થઇ જાય ત્યારે તેમની સ્મશાન યાત્રા કાઢવામાં આવતી. આથી આ નાકાનું નામ "ખુની નાકું" રાખવામાં આવ્યું હતું.